สะเทือนใจ พบศพผู้อพยพกว่า70 รายตายอยู่หลังรถบรรทุกแช่เย็นที่ออสเตรีย
สุดสลดตำรวจออสเตรียพบศพผู้อพยพเข้าเมือง กว่า 70 คน ขาดอากาศหายใจ ตายอนาถมาแล้วหลายวัน อยู่ด้านหลังรถบรรทุกแช่เย็น หลังคนขับจอดรถทิ้งไว้บนไหล่ทางบนถนนมอเตอร์เวย์ ใกล้ชายแดนฮังการี เบื้องต้น ยังไม่ทราบสัญชาติของผู้อพยพเคราะห์ร้ายเหล่านี้เนื่องจากสภาพศพเน่าอืดจนส่งกลิ่นคลุ้งแล้ว,เมื่อวันที่ 28 ส.ค.58 สำนักข่าวต่างประเทศรายงานเกิดเหตุการณ์สลดกับบรรดาผู้อพยพลักลอบเข้าประเทศในยุโรปอีกครั้ง เมื่อเจ้าหน้าที่ตำรวจออสเตรีย ได้พบศพผู้อพยพอย่างน้อย กว่า 70 ศพ ในสภาพเน่าอืดอยู่หลังรถบรรทุกแช่เย็น ที่จอดอยู่บนไหล่ทาง บนถนนมอเตอร์เวย์ สาย A4  ใกล้เมือง Parndorf (พาร์นดอร์ฟ) ทางภาคตะวันออกของประเทศออสเตรีย และใกล้ชายแดนฮังการี เมื่อเช้าวันพฤหัสฯที่ 27 ส.ค. ที่ผ่านมา จากนั้น จึงได้มีการย้ายศพออกมาจากรถบรรทุก,นายตำรวจฮานส์ ปีเตอร์ ดอสโกซิล ผู้กำกับการสถานีตำรวจเขตเบอร์เกนแลนด์ แถลงข่าวต่อสื่อมวลชนว่า เจ้าหน้าที่ตำรวจได้เข้าตรวจค้นรถบรรทุกแช่เย็นคันดังกล่าว หลังจากพบว่าถูกจอดทิ้งอยู่บนไหล่ทางใกล้เมืองพาร์นดอร์ฟมา ตั้งแต่วันพุธที่ 26 ส.ค. แต่แล้วต้องตกตะลึงและสะเทือนใจ เมื่อกลับพบศพคนจำนวนมากตายอยู่ในตู้แช่เย็นหลังรถ คาดว่า เนื่องจากขาดอากาศหายใจ และคงเสียชีวิตมาแล้วหลายวันก่อนที่รถบรรทุกจะนำคนเหล่านี้เข้ามาถึงออสเตรีย อีกทั้งเบื้องต้น จากสภาพศพที่เน่าอืดและส่งกลิ่นเหม็นคลุ้งทั่วบริเวณนั้น จึงยากที่จะระบุสัญชาติของผู้อพยพลักลอบเข้าเมืองเคราะห์ร้ายเหล่านี้ว่าเป็นคนชาติใด และต้องให้ทีมเจ้าหน้าที่นิติเวชวิทยามาตรวจสอบเก็บหลักฐานผู้เสียชีวิต,สำหรับรถบรรทุกแช่เย็นที่ถูกนำมาใช้เป็นพาหนะลักลอบพาคนต่างชาติเข้ามาในออสเตรียคันนี้ เป็นของบริษัท สโลวัค ชิคเกน มีท คอมพานี ไฮซา(Hyza) ซึ่งทางบริษัทได้ขายรถคันนี้ให้แก่ผู้มาซื้อไปเมื่อปี 2557 และตามรายงานจากรัฐบาลประเทศฮังการี ระบุว่า รถแช่เย็นคันนี้ได้ถูกจดทะเบียนใหม่ โดยมีชาวโรมาเนีย เป็นเจ้าของ,หลังเกิดเหตุสลดกับผู้อพยพเข้าเมืองเหล่านี้ ด้าน รมว.มหาดไทยออสเตรียได้ประณามแก๊งลักลอบนำคนเช้าเมืองผิดกฎหมายว่า เป็นอาชญากร และกล่าวว่า วันนี้เป็นวันอันมืดมน ซึ่งทางการออสเตรียควรจัดการแก๊งมาเฟียที่ก่ออาชญากรรมอย่างเด็ดขาด
สุดสลดตำรวจออสเตรียพบศพผู้อพยพเข้าเมือง กว่า70 คน ขาดอากาศหายใจ ตายอนาถมาแล้วหลายวัน อยู่ด้านหลังรถบรรทุกแช่เย็น หลังคนขับจอดรถทิ้งไว้บนไหล่ทางบนถนนมอเตอร์เวย์ ใกล้ชายแดนฮังการี  เบื้องต้น ยังไม่ทราบสัญชาติของผู้อพยพ
ผู้อพยพตาย,รถบรรทุกแช่เย็น,ผู้อพยพตายหลังรถบรรทุกแช่เย็น,มอเตอร์เวย์,ออสเตรีย,ตาย,ขาดอากาศหายใจ,ตำรวจ,ฮังการี,ข่าว,ไทยรัฐออนไลน์,ข่าวต่างประเทศ